**Nagyér Község Önkormányzati Képviselőtestületének**

**7/2014. (X.22.)**

**önkormányzati rendelete**

**az önkormányzat Szervezeti és Működési Szabályzatáról szóló 6/2014. (VIII.28.) önkormányzati rendelet módosításáról**

Nagyér Község Önkormányzati Képviselőtestülete (a továbbiakban: Képviselő-testület) az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1.§** Nagyér Község Önkormányzati Képviselőtestületének az önkormányzat Szervezeti és Működési Szabályzatáról szóló 6/2014. (VIII.28.) önkormányzat rendelete (továbbiakban: **Rendelet**) 10.§-a az alábbiak szerint módosul:

„**10.§** A képviselőtestület tagjainak száma: 5 fő, 1 fő társadalmi megbízatású polgármester, 1 fő társadalmi megbízatású alpolgármester, és 3 fő képviselő. A társadalmi megbízatású alpolgármester tiszteletdíjára a polgármester tesz javaslatot. A polgármester, az alpolgármester és a képviselők nevét az ***1. sz. függelék*** tartalmazza.”

**2.§** A **Rendelet** 56.§ (3) bekezdésének c) pontja hatályát veszti.

**3.§** A **Rendelet** a kihirdetésével egyidejűen lép hatályba.

 Lőrincz Tibor Dr. Sarkadi Péter

 polgármester jegyző

**Kihirdetve**: Nagyér, 2014. október 22. 19 óra 50 perckor

 Dr. Sarkadi Péter

 jegyző

***1. sz. függelék***

**Képviselő-testület névsora:**

**Polgármester** Lőrincz Tibor

**Alpolgármester** Deák Péter

**Képviselők**  Csávás Zoltán

 Czirbus Imre

 Czollner János

**Vagyonnyilatkozatok Kezelésével Megbízott Bizottság névsora:**

**Elnök:** Czollner János

**Bizottsági tag:** Csávás Zoltán

**A Közbeszerzési és Selejtezési Bizottság névsora:**

**Elnök:** Csávás Zoltán

**Bizottsági tag:** Czollner János